ToekomsVenster: Om iemand se engel te wees soos Gideonhttps://rak2.spens.co.za/radio/2017/548.mp3 Foto: Commons.wikimedia.org Lees: Rigters 6 Ek wil elkeen aanmoedig om ŉ engel vir iemand ander te wees! Om op te daag, met God se Woord en waarheid oor daardie persoon en hom of haar daarmee te bedien. Vir Gideon daag die engel van die Here op met “Mighty Warrior”… Waarmee daag jy by ander mense op? Vir Gideon moes Johannes 8:32 – binne sy konteks – ŉ waarheid word, “You will know the truth and the truth will set you free.” In die fliek As It Is in Heaven staan die twee hoofkarakters op ŉ keer by ŉ ou skooltjie en agter teen die muur is engele geskilder, wat nou al vervaag het. Maar nou, wanneer haar vriend na haar kyk ets twee vlerke teen haar af en merk hy op: “I see wings on you.” En dit is haar storie; sy was ŉ engel vir soveel Gideons en botterkoppe in haar gemeenskap. So, hier’s ŉ uitdaging: Om in hierdie week by iemand op te daag en vir hulle ŉ engel te wees en in hulle lewens die waarheid van God in te spreek. Here, so dikwels is ons woorde skerp dolke en so selde draers van u waarheid in en oor iemand se lewe. Jammer daaroor, Here. Raak ons lippe aan met ŉ Jesaja-kool. Amen.